Artene er ett-, to- eller flerårige urter med opprett eller utoverliggende vekst. Bladene er motsatte og sittende, og noen har en rosett ved basis. De femtallige blomstene er samlet i en bred, forgrenet kvast eller halvskjerm. Kronbladene er rosa, purpur eller gule, og begerflikene har kjøl. Pollenknappene blir etterhvert spiralsnodde, og griffelen er lang og trådformet med to arr. Frukten er en avlang kapsel med to kammer.